ການ​ດຳ​ເນີນ​ຄະ​ດີ ຟ້ອງ​ຮ້ອງປະ​ທາ​ນາ​ທິ​ບໍ​ດີ ທ​ຣຳ ​ຍັງ​ຢູ່​ສະ​ພາບບໍ່​ໄປ​ບໍ່​ມ​າ ເລື້ອງ​ກົດ​ລະ​ບຽບ
​ຜູ້​ນຳ​ສຽງ​ສ່ວນ​ຫຼາຍ​ຂອງສະ​ພາ​ສູງ ທ່ານ​ມິດຈ໌ ແມັກ​​​ຄອນ​ແນ​ລ ຈາກ​ລັດເຄັນ​ຕັກ​ກີ ຕ້ອງ​ການ​ຈະ​ເລີ້ມ​ດຳ​ເນີນຄະ​ດີ​ ຟ້ອງ​ຮ້ອງໃນ​ບໍ່​ຊ້າ​ ​ຫຼັງ​ຈາກ​ບັນ​ດາ​ສະ​ມາ​ຊິກ​ສະ​ພາ​ສູງ ​ກັບ​ຄືນ​ມາ ຈາ​ກ​ການ​​ໄປພັກ​​ສະ​ຫຼອງ​ບຸນ​.
ຫຼາຍກວ່ານຶ່ງອາທິດຫຼັງຈາກບັນດາສະມາຊິກສະພາຕ່ຳ ສະຫະລັດ ໄດ້ຟ້ອງຮ້ອງປະ ທານາທິບໍດີ ດໍໂນລ ທຣຳ ໃນຂໍ້ຫາໃຊ້ອຳນາດໄປໃນທາງຜິດ ແລະຂັດຂວາງສະພາ ນັ້ນ ສະພາສູງຍັງຕົກຢູ່ໃນສະພາບບໍ່ໄປບໍ່ມາ ກ່ຽວກັບວ່າ ຈະດຳເນີນຄະດີຢ່າງໃດ ໃນຂະນະທີ່ຜູ້ນຳສຽງສ່ວນຫຼາຍຂອງສະພາສູງ ທ່ານມິດຈ໌ ແມັກຄອນແນລ ຈາກລັດ ເຄັນຕັກກີ ກ່າວວ່າ ທ່ານຕ້ອງການຈະເລີ້ມດຳເນີນຄະດີໃນບໍ່ຊ້າ ຫຼັງຈາກບັນດາສະ ມາຊິກສະພາ ກັບຄືນມາ ຈາກການພັກເພື່ອສະຫຼອງບຸນໃນເດືອນມັງກອນ ແຕ່ສະ ມາຊິກພັກເດໂມແຄຣັດກຳລັງຮຽກຮ້ອງໃຫ້ມີການຕົກລົງລ່ວງໜ້າເພື່ອອອກການ ໝາຍເກາະ ຮຽກໂຕບັນດາພິຍານ ແລະເອົາເອກກະສານໃນລະຫວ່າງການດຳ ເນີນຄະດີ ໃນການໂຕ້ຖຽງກ່ຽວກັບວ່າ ຈະເຄື່ອນໄຫວໄປຕໍ່ໄປແບບໃດນັ້ນ ທັງສອງຝ່າຍຕ່າງ ກໍໃຫ້ຂໍ້ສັງເກດກ່ຽວກັບການດຳເນີນຄະດີໃນປີ 1999 ຕໍ່ອະດີດປະທານາທິບໍດີບິລ ຄລິນຕັນ ໂດຍກ່າວຫາຊຶ່ງກັນແລະກັນວ່າ ບໍ່ໄດ້ເຮັດຕາມໃນອັນທີເຂົາເຈົ້າເຫັນວ່າ ໄດ້ຕັ້ງໄວ້ກ່ອນແລ້ວໃນການດຳເນີນຄະດີນັ້ນ ແລະສະມາຊິກສະພາຕ່ຳພັກເດໂມ ແຄຣັດກໍພາກັນໂກດແຄ້ນ ກ່ຽວກັບການປະກາດຂອງທ່ານແມັກຄອນແນລ ທີ່ຈະ ປະສານງານການດຳເນີນຄະດີ ຮ່ວມກັບທຳນຽບຂາວ ແລະທຳທຸກສິ່ງທີ່ທ່ານສາ ມາດໄດ້ ເພື່ອບໍ່ໃຫ້ທ່ານທຣຳມີຄວາມຜິດ ໂດຍເອີ້ນການຟ້ອງຮ້ອງວ່າ “ຂັ້ນຕອນທາງການເມືອງ” ນັ້ນ ທ່ານແມັກຄອນແນລ ໄດ້ກ່າວວ່າ ທ່ານຈະບໍ່ເປັນ “ຄະນະຕຸລາການທີ່ທ່ຽງທຳ ” ເລື້ອງນີ້ ບັນດາຜູ້ຕຳນິ ກ່າວວ່າ ແມ່ນຂັດກັບການສາບານໂຕໃນການບໍ່ເຂົ້າຂ້າງອອກຂາ ທີ່ບັນດາສະມາ ຊິກສະພາສູງທັງໝົດຕ້ອງໄດ້ເຮັດ ກ່ອນການດຳເນີນຄະດີເລີ້ມຂຶ້ນ ເພື່ອເປັນການເລີ້ມ ການດຳເນີນຄະດີຢ່າງເປັນທາງການນັ້ນ ສະມາຊິກສະພາສູງ 100 ຄົນຕ້ອງໄດ້ຮັບຜ່ານຍັດຕິ ດ້ວຍຄະແນນສຽງສ່ວນຫຼາຍ ແຕ່ວ່າເພື່ອຈະດຳ ເນີນການດັ່ງກ່າວນັ້ນໄດ້ ສະພາຕ່ຳກ່ ອນອື່ນໝົດຕ້ອງສົ່ງສຳນວນຟ້ອງໄປໃຫ້ສະ ພາສູງ ປະທານສະພາຕ່ຳ ທ່ານນາງແນນຊີ ເພໂລຊີ ຈາກລັດຄາລີຟໍເນຍ ເຖິງ່ຢາງໃດກໍດີ ກ່າວວ່າ ທ່ານນາງປະຕິເສດທີ່ຈະສົ່ງເອກກະສານໄປໃຫ້ ແລະເລືອກບັນດາໄອຍະ ການ “ຈົນກວ່າວ່າພວກເຮົາຮູ້ວ່າ ເປັນການດຳເນີນຄະດີຢ່າງໃດທີ່ສະພາສູງຈະເຮັດ ” ທ່ານແມັກຄອນແນລ ປະຕິເສດທີ່ຈະຕົກລົງເຫັນພ້ອມໃດໆລ່ວງໜ້າ ແລະໃຫ້ກ່າວ ອ້າງເຖິງການດຳເນີນຄະດີທ່ານຄລິນຕັນ ໃນປີ 1999 ວ່າໄດ້ມີມາກ່ອນແລ້ວ